pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมสรรพสามิตมอบถุงยังชีพให้แก่ประชาชนเพื่อบรรเทาความเดือดร้อนจากการแพร่ระบาดของเชื้อไวรัสโควิด-19 ในเขตพื้นที่คลองเตย [กระทรวงการคลัง]
วันพฤหัสบดีที่ 14 พฤษภาคม 2563
กรมสรรพสามิตมอบถุงยังชีพให้แก่ประชาชนเพื่อบรรเทาความเดือดร้อนจากการแพร่ระบาดของเชื้อไวรัสโควิด-19 ในเขตพื้นที่คลองเตย [กระทรวงการคลัง]
กรมสรรพสามิตมอบถุงยังชีพให้แก่ประชาชนเพื่อบรรเทาความเดือดร้อนจากการแพร่ระบาดของเชื้อไวรัสโควิด-19 ในเขตพื้นที่คลองเตย
นายพชร อนันตศิลป์ อธิบดีกรมสรรพสามิต นําคณะผู้บริหาร ข้าราชการและเจ้าหน้าที่กรมสรรพสามิต มอบถุงยังชีพให้แก่ประชาชนในเขตพื้นที่คลองเตย กรุงเทพมหานคร ได้แก่ ชุมชนร่วมใจพัฒนา ชุมชนคลองไผ่สิงโต ชุมชนร่มเกล้าพัฒนาใหม่ ชุมชนโรงไม้หน้าวัดสะพาน ชุมชนภูมิจิตร และชุมชนตลาดปีนัง เพื่อบรรเทาความเดือดร้อนจากการแพร่ระบาดของเชื้อไวรัสโควิด-19 จํานวน 500 ชุด ซึ่งประกอบด้วย ข้าวสาร บะหมี่กึ่งสําเร็จรูป น้ําตาล น้ําปลา ปลากระป๋อง ยาลดไข้ แก้ปวด หน้ากากอนามัย และเจลแอลกอฮอล์ การมอบถุงยังชีพครั้งนี้ ได้รับความร่วมมือจาก นายอรรถเศรษฐ์ เพชรมีศรี ที่ปรึกษาผู้ว่าราชการกรุงเทพมหานคร และสํานักงานเขตคลองเตย มาช่วยจัดระเบียบตามมาตรการการเว้นระยะห่างทางสังคม หรือ Social Distancing ณ ชุมชนในเขตพื้นที่คลองเตย กรุงเทพมหานคร เมื่อวันที่ 14 พฤษภาคม 2563
รัฐบาลไทย-ข่าวทำเนียบรัฐบาล-รมว.พม. เปิดแหล่งเรียนรู้ด้านการพัฒนาฟื้นฟูเมือง และศูนย์สุขภาพชุมชนในอาคารพักอาศัยดินแดง แปลง G
วันพฤหัสบดีที่ 23 มกราคม 2563
รมว.พม. เปิดแหล่งเรียนรู้ด้านการพัฒนาฟื้นฟูเมือง และศูนย์สุขภาพชุมชนในอาคารพักอาศัยดินแดง แปลง G
รมว.พม. เปิดแหล่งเรียนรู้ด้านการพัฒนาฟื้นฟูเมือง และศูนย์สุขภาพชุมชนในอาคารพักอาศัยดินแดง แปลง G
วันนี้ (23 ม.ค. 63) เวลา 09.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดนิทรรศการโครงการฟื้นฟูเมืองชุมชนดินแดง และศูนย์สุขภาพชุมชน โดยมี นายธัชพล กาญจนกูล ผู้ว่าการการเคหะแห่งชาติ นายสกลธี ภัททิยกุล รองผู้ว่าราชการกรุงเทพมหานคร พร้อมด้วยคณะผู้บริหารกระทรวง พม. อาสาสมัครสาธารณสุขในโครงการฟื้นฟูเมืองชุมชนดินแดง ระยะที่ 1 และผู้อยู่อาศัยในโครงการฯ เข้าร่วมงาน นอกจากนี้ ได้เยี่ยมให้กําลังใจผู้สูงอายุ คนพิการ และผู้ป่วยติดเตียง ณ โครงการฟื้นฟูเมืองชุมชนดินแดง ระยะที่ 1 (อาคารพักอาศัย แปลง G) บริเวณหัวมุมถนนวิภาวดีตัดกับถนนดินแดง ถนนมิตรไมตรี เขตดินแดง กรุงเทพฯ
นายจุติ กล่าวว่า โครงการฟื้นฟูเมืองชุมชนดินแดงเป็นโครงการที่ต่อสู้กันมาอย่างยาวนานถึง 16 ปี และสําเร็จได้ในรัฐบาลของพลเอก ประยุทธ์ จันทร์โอชา นายกรัฐมนตรี ที่ต้องการให้ผู้อยู่อาศัยในชุมชนดินแดงมีที่อยู่อาศัยที่ได้มาตรฐาน มีสภาพแวดล้อมที่ดี มีความปลอดภัย เพื่อเป็นการยกระดับคุณภาพชีวิตให้ดีขึ้น อีกทั้งยังเป็นการพัฒนาและฟื้นฟูเมืองให้มีความทันสมัย เป็นเมืองน่าอยู่ และเป็นเมือง Smart City ในอนาคต ทั้งนี้ กระทรวง พม. โดยการเคหะแห่งชาติ (กคช.) จึงได้จัดนิทรรศการโครงการฟื้นฟูเมืองชุมชนดินแดง เพื่อเป็นแหล่งเรียนรู้ด้านการพัฒนาและฟื้นฟูเมืองแห่งแรกของประเทศไทย ที่จะเกิดประโยชน์กับหน่วยงานทั้งภาครัฐและเอกชน สถาบันการศึกษา และประชาชนทั่วไป สามารถนําไปเป็นต้นแบบของการศึกษา การวิจัย หรือการพัฒนาและฟื้นฟูเมืองในโครงการอื่นๆ ต่อไปได้ ซึ่งนิทรรศการดังกล่าว ประกอบด้วย ความเป็นมาของชุมชนดินแดงในอดีต การดําเนินงานด้านการพัฒนาและฟื้นฟูเมืองชุมชนดินแดง การขับเคลื่อนโครงการฯ ด้วยกระบวนการมีส่วนร่วมของชาวชุมชนและภาคีเครือข่าย รวมทั้งพื้นที่จัดแสดงถึงการพัฒนาโครงการฯ ตามแผนแม่บทโครงการฟื้นฟูเมืองชุมชนดินแดง (พ.ศ. 2559 – 2567) พร้อมกับการก้าวไปสู่การเป็น Dindaeng Smart Community ต่อไปในอนาคต
นายจุติ กล่าวเพิ่มเติมว่า สําหรับศูนย์สุขภาพชุมชน เป็นการบูรณาการความร่วมมือระหว่าง กคช. กับกรุงเทพมหานคร เพื่อให้ประชาชนที่อยู่อาศัยในโครงการฟื้นฟูเมืองชุมชนดินแดงได้รับบริการการดูแลสุขภาพขั้นพื้นฐาน โดยอาสาสมัครสาธารณสุขในชุมชนที่อยู่ในความดูแลของสํานักอนามัย กรุงเทพมหานคร นอกจากนี้ ยังสนับสนุนวัสดุ อุปกรณ์การดูแลสุขภาพขั้นพื้นฐาน รวมทั้งจัดอบรมอาสาสมัครสาธารณสุขให้มีความรู้ ความสามารถในการบริการด้านสุขภาพตามหลักสูตรที่กําหนดอีกด้วย ทั้งนี้ ศูนย์สุขภาพชุมชนดังกล่าว จะทําให้ผู้อยู่อาศัยได้รับโอกาสในการเข้าถึงการบริการของหน่วยงานรัฐ อันจะส่งผลให้ชุมชนเข้มแข็ง ดูแลด้านสุขภาพมากขึ้น เกิดความยั่งยืนด้านสุขภาวะที่ดีของชุมชนต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงดิจิทัลฯ ประชุมร่วมรัฐมนตรีอาเซียน เร่งผลักดันพัฒนา เมืองอัจฉริยะอาเซียน - เกาหลีใต้ ในปี 2563
วันอังคารที่ 26 พฤศจิกายน 2562
รัฐมนตรีว่าการกระทรวงดิจิทัลฯ ประชุมร่วมรัฐมนตรีอาเซียน เร่งผลักดันพัฒนา เมืองอัจฉริยะอาเซียน - เกาหลีใต้ ในปี 2563
รัฐมนตรีว่าการกระทรวงดิจิทัลฯ ประชุมร่วมรัฐมนตรีอาเซียน เร่งผลักดันพัฒนา เมืองอัจฉริยะอาเซียน - เกาหลีใต้ ในปี 2563
เมื่อวันที่ 25 พฤศจิกายน 2562 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานร่วมกับ นางคิม ยุน มี รัฐมนตรีว่าการกระทรวงที่ดิน โครงสร้างพื้นฐาน และคมนาคม ของเกาหลีใต้ ในการประชุมรัฐมนตรีอาเซียน-สาธารณรัฐเกาหลี ด้านการพัฒนาเมืองอัจฉริยะ (The ASEAN-ROK Ministerial Meeting on Smart City) โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ดร.ณัฐพล นิมมานพัชรินทร์ ผู้อํานวยการใหญ่ สํานักงานส่งเสริมเศรษฐกิจดิจิทัล (ดีป้า) เป็นผู้แทนประเทศไทย ประชุมร่วมกับรัฐมนตรี และปลัดกระทรวงของประเทศอาเซียนและสาธารณรัฐเกาหลีที่เกี่ยวข้องกับเมืองอัจฉริยะ ณ เมืองปูซาน สาธารณรัฐเกาหลี ทั้งนี้ก่อนการประชุม นายพุทธิพงษ์ฯ ได้มีการร่วมหารือทวิภาคีไทยเกาหลีใต้กับนางคิม ยุน มี เกี่ยวกับเมืองอัจฉริยะมุ่งเน้นในหลายด้าน ได้แก่ การพัฒนาเมือง (Smart Urban Development) ความปลอดภัย (Smart Safety) คมนาคม (Smart Transport) และระบบบริหารจัดการน้ํา (Smart Water) เป็นต้น โดยการเจรจานั้น ประเทศไทยและเกาหลีใต้จะมีแนวทางการดําเนินการพัฒนาเมืองอัจฉริยะในประเทศไทยร่วมกันในปี 2563 ถึง 5 ด้าน ได้แก่ 1) การร่วมศึกษาความเป็นไปได้ของเมืองอัจฉริยะในประเทศไทย (K-SCON) 2) การร่วมลงทุนในเมืองอัจฉริยะผ่าน Plant, Infrastructure, and Smart City Fund (PIS Fund) 3) การจัดตั้งศูนย์ประสานงานความร่วมมืออัจฉริยะอาเซียน เกาหลีขึ้นในประเทศไทย (Smart City Cooperation Center) 4) โปรแกรมการพัฒนาทักษะด้านเมืองอัจฉริยะ (Training Program) 5) การจัดงานมหกรรมสัมมนาและนิทรรศการนานาชาติเมืองอัจฉริยะไทย-เกาหลีใต้ นอกจากนี้ ในการประชุมครั้งนี้ นายพุทธิพงษ์ และ นางคิม ให้เกียรติเป็นสักขีพยานพิธีลงนามความร่วมมือด้านการขนส่งและการพัฒนาการตั้งถิ่นฐานของเมืองอัจฉริยะ ดีป้า ร่วมกับ Korea Transport Institute Korea Transport Institute และ Korea Research Institute for Human Settlements ของเกาหลีใต้
***********************
รัฐบาลไทย-ข่าวทำเนียบรัฐบาล-รมว.รง. เปิดประชุมคณะกรรมการบริหารสมาคม ASSA ครั้งที่ ๓๔
วันพุธที่ 23 สิงหาคม 2560
รมว.รง. เปิดประชุมคณะกรรมการบริหารสมาคม ASSA ครั้งที่ ๓๔
รัฐมนตรีว่าการกระทรวงแรงงาน ปาฐกถาพิเศษ พร้อมเปิดการประชุมคณะกรรมการบริหารสมาคม ASSA ครั้งที่ ๓๔ เน้นความร่วมมือทํางานอย่างใกล้ชิดระหว่างองค์กรสมาชิกสมาคมการประกันสังคมอาเซียน และทําให้ผู้สูงอายุมีอาชีพที่เหมาะสมและมีคุณภาพชีวิตที่ดี
พลเอก ศิริชัย ดิษฐกุล รัฐมนตรีว่าการกระทรวงแรงงาน ปาฐกถาพิเศษ และเป็นประธานเปิดการประชุมคณะกรรมการบริหารสมาคม ASSA ครั้งที่ ๓๔ ณ โรงแรมเซ็นทาราแอนด์คอนเวนชั่นเซ็นเตอร์ จังหวัดอุดรธานี กล่าวว่า ขณะนี้หลายประเทศประสบปัญหาการมีประชากรสูงอายุเพิ่มขึ้นอย่างรวดเร็วและเป็นจํานวนมาก ซึ่งมีสาเหตุจากอัตราการเกิดของคนในประเทศลดลงอย่างรวดเร็วและประชากรมีอายุยืนยาวขึ้น ประเทศไทยก็เป็นประเทศหนึ่งที่มีประชากรผู้สูงอายุเพิ่มขึ้นอย่างรวดเร็ว การเข้าสู่สังคมผู้สูงอายุก่อให้เกิดการเปลี่ยนแปลงโครงสร้างประชากร ทําให้ภาคแรงงานของประเทศลดลง ส่งผลให้มีการใช้เครื่องจักรเทคโนโลยีดิจิทัลใหม่ๆ เข้ามาทดแทน ซึ่งสิ่งเหล่านี้ก่อให้เกิดผลกระทบต่อสภาพแวดล้อมเป็นต่อเนื่องเป็นลูกโซ่ อาเซียนจึงควรให้ความสําคัญต่อการพัฒนาทรัพยากรมนุษย์ที่มีจํากัดอย่างต่อเนื่อง การทําให้ผู้สูงวัยที่มีจํานวนมากมีอาชีพที่เหมาะสมกับวัยและมีคุณภาพชีวิตที่ดีนั้น รัฐบาลและกระทรวงแรงงานได้ขับเคลื่อนการดําเนินงานเพื่อรองรับสังคมสูงอายุ ซึ่งสอดคล้องกับยุทธศาสตร์ชาติในระยะ ๒๐ ปี และแผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ – ๒๕๖๔) ที่มุ่งเน้นการพัฒนาและเสริมสร้างศักยภาพคนตลอดช่วงชีวิต รวมทั้งกําหนดยุทธศาสตร์การพัฒนาทรัพยากรมนุษย์ ซึ่งเป็นการพัฒนาตามหลักปรัชญาเศรษฐกิจพอเพียงของพระบาทสมเด็จพระเจ้าอยู่หัว รัชกาลที่ ๙ และเป้าหมายของการพัฒนาที่ยั่งยืน (Sustainable Development Goals : SDGs) ขององค์การสหประชาชาติ อีกทั้งการกําหนด ๘ วาระปฏิรูปของกระทรวงแรงงานจะช่วยปรับมิติใหม่ของการส่งเสริมการมีงานทํา ยกระดับคุณภาพชีวิตแรงงาน และลดความเหลื่อมล้ําทางสังคม
สมาคมการประกันสังคมอาเซียน (ASSA) เป็นสมาคมที่รวมหน่วยงานด้านการประกันสังคมของประเทศสมาชิกอาเซียน สามารถสนับสนุนการปฏิรูปแผนงานขององค์กรที่เกี่ยวข้องเพื่อรองรับสังคมผู้สูงอายุได้ ซึ่งความร่วมมือระหว่างองค์กรสมาชิกสมาคมการประกันสังคมอาเซียนจะช่วยสนับสนุนในการออกแบบนโยบายที่มีประสิทธิภาพด้านกําลังแรงงาน การดูแลสุขภาพ และระบบบํานาญที่ยั่งยืนอย่างมีสมดุลในทุกมิติทําให้อาเซียนเราอายุยืนและเติบโตไปข้างหน้า อีกทั้งประเทศไทยให้ความสําคัญอย่างยิ่งกับความร่วมมือด้านการประกันสังคมกับองค์กรสมาคมการประกันสังคมอาเซียน จึงขอเชิญชวนให้องค์กรสมาชิกทุกองค์กรทํางานร่วมกันอย่างใกล้ชิด เพื่อสานต่อความสัมพันธ์และความร่วมมืออันดีต่อไป
พลเอก ศิริชัยฯ กล่าวเพิ่มเติมว่า ผลการประชุมในครั้งนี้จะนําไปสู่การปรับปรุงการดูแลแรงงานนอกระบบ ทั้งการสร้างอาชีพ การฝึกอบรมฝึกทักษะ และที่สําคัญคือการสร้างความมั่นคงในสังคมให้กับพี่น้องประชาชนต่อไปในอนาคต
--------------------
กลุ่มงานโฆษกและการข่าว/
กองเผยแพร่และประชาสัมพันธ์/
กัณติภณ คูสมิทธิ์ - ข่าว/
สมภพ ศีลบุตร - ภาพ/
23 สิงหาคม 2560
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ ถวายหน้ากากอนามัยพระภิกษุสงฆ์ ตามพระประสงค์ของสมเด็จพระสังฆราช ที่โปรดประทานพระดำริในการประทานกัปปิยกัณฑ์เพื่อจัดหาหน้ากากอนามัยวัดต่างๆ ที่ใกล้ชิดชุมชนทั่วประเทศ
วันศุกร์ที่ 17 เมษายน 2563
รมต.นร. นายเทวัญ ฯ ถวายหน้ากากอนามัยพระภิกษุสงฆ์ ตามพระประสงค์ของสมเด็จพระสังฆราช ที่โปรดประทานพระดําริในการประทานกัปปิยกัณฑ์เพื่อจัดหาหน้ากากอนามัยวัดต่างๆ ที่ใกล้ชิดชุมชนทั่วประเทศ
รมต.นร. นายเทวัญ ฯ ถวายหน้ากากอนามัยพระภิกษุสงฆ์ ตามพระประสงค์ของสมเด็จพระสังฆราช ที่โปรดประทานพระดําริในการประทานกัปปิยกัณฑ์เพื่อจัดหาหน้ากากอนามัยวัดต่างๆ ที่ใกล้ชิดชุมชนทั่วประเทศ
วันนี้(17เมษายน2563)นายเทวัญลิปตพัลลภรัฐมนตรีประจําสํานักนายกรัฐมนตรีพร้อมด้วยนายธงชัยลืออดุลย์เลขานุการรัฐมนตรีประจําสํานักนายกรัฐมนตรีเดินทางลงพื้นที่3วัดใกล้ชิดชุมชนในพื้นที่จ.สระบุรีและจ.นครราชสีมาเพื่อถวายหน้ากากอนามัยแด่พระภิกษุสงฆ์ตามพระประสงค์ของเจ้าพระคุณสมเด็จพระอริยวงศาคตญาณสมเด็จพระสังฆราชสกลมหาสังฆปริณายกที่โปรดให้ไวยาวัจกรจัดกัปปิยกัณฑ์เท่าจํานวน2,000,000บาท(สองล้านบาทถ้วน)เป็นทุนประเดิมสําหรับสํานักงานพระพุทธศาสนาแห่งชาติจัดหาหน้ากากอนามัยประทานแก่พระภิกษุสามเณรทั่วประเทศโดยรัฐมนตรีประจําสํานักนายกรัฐมนตรีผู้กํากับดูแลสํานักงานพระพุทธศาสนาแห่งชาติได้เฝ้ารับพระบัญชาเมื่อวันที่10มีนาคม2563ที่ผ่านมา
รัฐมนตรีประจําสํานักนายกรัฐมนตรีได้เดินทางไปยังวัดพระพุทธแสงธรรมอ.หนองแคจ.สระบุรีได้ถวายหน้ากากอนามัยจํานวน5,000ชิ้นเป็นเงินมูลค่า75,000บาท แด่พระสุนทรธรรมภาณเจ้าคณะจังหวัดสระบุรี(ธรรมยุต)เจ้าอาวาสวัดพระพุทธแสงธรรม
จากนั้นรัฐมนตรีประจําสํานักนายกรัฐมนตรีและคณะเดินทางไปยังวัดใหญ่สูงเนินอ.สูงเนินจ.นครราชสีมาได้ถวายหน้ากากอนามัยจํานวน6,000ชิ้นเป็นเงินมูลค่า90,000บาทแด่ดร.พระครู ถาวรกิจจารักษ์เจ้าคณะอําเภอสูงเนินเจ้าอาวาสวัดใหญ่สูงเนินและเดินทางต่อไปยังวัดดอนขวางอ.เมืองจ.นครราชสีมาถวายหน้ากากอนามัยจํานวน6,000ชิ้นเป็นเงินมูลค่า90,000บาทแด่พระครูปิยธรรมภาณีเจ้าอาวาสวัดดอนขวางรองเจ้าคณะอําเภอเมืองนครราชสีมาเจ้าอาวาสวัดดอนขวาง
รัฐมนตรีประจําสํานักนายกรัฐมนตรีเปิดเผยว่าตนได้เดินทางมาถวายหน้ากากอนามัยตามพระประสงค์ของเจ้าพระคุณสมเด็จพระอริยวงศาคตญาณสมเด็จพระสังฆราชสกลมหาสังฆปริณายกที่ทรงเป็นห่วงพระภิกษุสงฆ์และประชาชนที่อาศัยในชุมชนใกล้เคียงวัดโดยทรงพระปรารภสนับสนุนให้วัดซึ่งมีอยู่คู่ชุมชนทั่วประเทศเป็นศูนย์กลางการแจกจ่ายหน้ากากอนามัยแก่ประชาชนไม่จํากัดสัญชาติเชื้อชาติศาสนาผู้ประสบความเดือดร้อนหรือมีความเสี่ยงต่อสถานการณ์ดังกล่าวทั้งนี้มีพระบัญชาโปรดให้พระสังฆาธิการทั่วราชอาณาจักรร่วมมือกับหน่วยราชการในพื้นที่ในการเฝ้าระวังป้องกันโรคระบาดและบรรเทาความเดือดร้อนจากมลภาวะทางอากาศเพื่อสุขภาวะของพระภิกษุสามเณรและประชาชนโดยทั่วกัน
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. จัดโครงการ พม. ห่วงใย ดูแลทุกข์สุข ปั่นปันน้ำใจให้ผู้ด้อยโอกาสเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ที่จังหวัดจันทบุรี
วันพฤหัสบดีที่ 25 กรกฎาคม 2562
พม. จัดโครงการ พม. ห่วงใย ดูแลทุกข์สุข ปั่นปันน้ําใจให้ผู้ด้อยโอกาสเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ที่จังหวัดจันทบุรี
พม. จัดโครงการ พม. ห่วงใย ดูแลทุกข์สุข ปั่นปันน้ําใจให้ผู้ด้อยโอกาสเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ที่จังหวัดจันทบุรี
วันนี้ (25 ก.ค. 62) เวลา 08.30 น. ที่ห้องประชุม 1 ศาลากลางจังหวัดจันทบุรี นายวิทูรัช ศรีนาม ผู้ว่าราชการจังหวัดจันทบุรี เป็นประธานในพิธีเปิด โครงการ พม. ห่วงใย ดูแลทุกข์สุข ปั่นปันน้ําใจให้ผู้ด้อยโอกาสเฉลิมพระเกียรติเนื่องในโอกาสมหามงคลพระราชพิธีบรมราชาภิเษก โดยมี นางพัชรี อาระยะกุล ผู้ตรวจราชการกระทรวง พม. และ นางสาวอังคณา ใจกิจสุวรรณ ผู้ช่วยปลัดกระทรวง พม. พร้อมด้วยหัวหน้าส่วนราชการในจังหวัดจันทบุรี และข้าราชการ ทีม One Home พม. ภาคตะวันออก ร่วมเป็นเกียรติในพิธีเปิดโครงการฯ รวมทั้งหน่วยงานภาคีเครือข่ายที่เกี่ยวข้อง และประชาชนในจังหวัดจันทบุรี รวมจํานวนกว่า 100 คน ร่วมปั่นจักรยานไปเยี่ยมบ้านผู้ประสบปัญหาทางสังคม พร้อมทั้งนําสิ่งของไปมอบปันน้ําใจให้แก่ผู้ด้อยโอกาส คนพิการ และผู้สูงอายุ จํานวน 10 ราย ในพื้นที่เทศบาลเมืองท่าช้าง และเทศบาลตําบลบางกะจะ อําเภอเมือง จังหวัดจันทบุรี
นางพัชรี กล่าวว่า เพื่อเป็นการเฉลิมพระเกียรติ เนื่องในโอกาสมหามงคลพระราชพิธี บรมราชาภิเษก พุทธศักราช 2562 และสืบเนื่องจากกิจกรรม "Bike ปั่นอุ่นไอรัก” ตามพระราโชบายของพระบาทสมเด็จพระวชิรเกล้าเจ้าอยู่หัว ในการส่งเสริมการออกกําลังกายด้วยการปั่นจักรยาน ให้ประชาชนมีสุขภาพร่างกายสมบูรณ์แข็งแรง ทั้งนี้ กระทรวงการพัฒนาสังคมและความมั่นคงของมนุษย์ (พม.) จึงได้จัดกิจกรรม "โครงการ พม. ห่วงใย ดูแลทุกข์สุข ปั่นปันน้ําใจให้ผู้ด้อยโอกาสเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก” เพื่อเยี่ยมเยียนให้กําลังใจและให้ความช่วยเหลือแก่ผู้ด้อยโอกาสและครอบครัว เพื่อสร้างความสุขให้ประชาชนมีชีวิตความเป็นอยู่ที่ดีขึ้นเป็นการสร้างความสามัคคี ให้กับชุมชนและท้องถิ่น โดยบูรณาการความร่วมมือกับหน่วยงานภาครัฐและทุกภาคส่วน ในการเยี่ยมเยียนผู้ด้อยโอกาส เด็กในสภาวะยากลําบาก คนพิการ ผู้สูงอายุ และการเยี่ยมศาสนสถานทางศาสนา โดยกําหนดจัดกิจกรรมดังกล่าวให้ครอบคลุมพื้นที่ทั่วประเทศ 76 จังหวัดๆ ละ 5 พื้นที่ ระหว่างเดือนกรกฎาคม 2562 ถึงเดือนพฤษภาคม 2563
"สําหรับในวันนี้ ได้นําคณะเจ้าหน้าที่กระทรวง พม. และหน่วยงานที่เกี่ยวข้อง ร่วมปั่นจักรยานไปเยี่ยมบ้านผู้ประสบปัญหาทางสังคม เพื่อไปเยี่ยมเยียนให้กําลังใจและให้ความช่วยเหลือ พร้อมทั้งนําสิ่งของไปมอบให้แก่ผู้ด้อยโอกาส คนพิการ และผู้สูงอายุ จํานวน 10 ราย ในพื้นที่เทศบาลเมืองท่าช้าง และเทศบาลตําบลบางกะจะ อําเภอเมือง จังหวัดจันทบุรี ทั้งนี้ กระทรวง พม. พร้อมด้วยหน่วยงานที่เกี่ยวข้อง ขอสืบสานพระราชปณิธาน ด้วยความจงรักภักดี สร้างสรรค์ คุณประโยชน์แก่ประชาชน และประเทศชาติ โดยมุ่งมั่นดําเนินโครงการ "พม. ห่วงใย ดูแลทุกข์สุข ปั่นปันน้ําใจให้ผู้ด้อยโอกาสเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก” เพื่อช่วยเหลือผู้ด้อยโอกาส เด็กในสภาวะยากลําบากคนพิการ ผู้สูงอายุในทุกพื้นที่ เพื่อให้มีคุณภาพชีวิตที่ดีขึ้นต่อไป” นางพัชรี กล่าวในตอนท้าย
รัฐบาลไทย-ข่าวทำเนียบรัฐบาล-ทส. จัดกิจกรรมรณรงค์ ลดรับ ลดให้ ลดใช้ถุงพลาสติกหูหิ้วและโฟม ตลาดน้ำดอนหวาย
วันเสาร์ที่ 5 ตุลาคม 2562
ทส. จัดกิจกรรมรณรงค์ ลดรับ ลดให้ ลดใช้ถุงพลาสติกหูหิ้วและโฟม ตลาดน้ําดอนหวาย
ทส. จัดกิจกรรมรณรงค์ ลดรับ ลดให้ ลดใช้ถุงพลาสติกหูหิ้วและโฟม ตลาดน้ําดอนหวาย
ทส. จัดกิจกรรมรณรงค์ ลดรับ ลดให้ ลดใช้ถุงพลาสติกหูหิ้วและโฟม ตลาดน้ําดอนหวาย
วันนี้ (5 ตุลาคม 2562)​ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายนพดล พลเสน ผู้ช่วยรัฐมนตรีว่าการกระทรวงทรัพยากรธรรมชาติและสิ่งแวดล้อม นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหาร ข้าราชการ เจ้าหน้าที่กระทรวงทรัพยากรธรรมชาติและสิ่งแวดล้อม ลงพื้นที่ตลาดน้ําวัดดอนหวาย ตําบลบางกระทึก อําเภอสามพราน จังหวัด​นครปฐม​ ร่วมเดินรณรงค์ในกิจกรรม "ทําความดีด้วยหัวใจ  ลดภัยสิ่งแวดล้อม" ลดรับ ลดให้ ลดใช้ ถุงพลาสติกหูหิ้วและโฟม มุ่งหวังให้คนไทยปรับเปลี่ยนพฤติกรรมทิ้งขยะให้ลงถังและชวนให้พี่น้องชาวไทยเปลี่ยนมาใช้ถุงผ้าแทนการใช้ถุงพลาสติก โดยมี รองผู้ว่าราชการจังหวัด​นครปฐม​และพี่น้องชาวดอนหวาย รวมทั้งสมาชิก ทสม. จังหวัดนครปฐม​และจังหวัด​ใกล้เคียง ให้ความร่วมมือในการทํากิจกรรมในวันนี้
รัฐบาลไทย-ข่าวทำเนียบรัฐบาล-“อนุทิน”ขอโรงพยาบาลเอกชน คำนึงถึงประโยชน์ของผู้บริโภค
วันพุธที่ 21 สิงหาคม 2562
“อนุทิน”ขอโรงพยาบาลเอกชน คํานึงถึงประโยชน์ของผู้บริโภค
รองนายกรัฐมนตรีและรัฐมนตรีว่าการกระทรวงสาธารณสุข ขอโรงพยาบาลเอกชน คิดค่าบริการ ค่ายาตามมาตรฐาน คํานึงถึงประโยชน์ของผู้บริโภค และจะได้เชิญหน่วยงานที่เกี่ยวข้องมาหารือ
วันนี้ (21 สิงหาคม 2562) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังสมาคมโรงพยาบาลเอกชน เข้าพบแสดงความยินดี ในโอกาสเข้ารับตําแหน่ง ส่วนประเด็นการคิดราคาค่าบริการ ค่ายานั้น ทางสมาคมโรงพยาบาลเอกชนได้ชี้แจงไม่ได้คิดอะไรเกินเลยที่กฎหมายกําหนด
“ผมก็ได้ขอความร่วมมือให้คํานึงถึงประโยชน์ของผู้บริโภค เรารู้ราคามาตรฐานอยู่แล้ว และผู้ที่ไปขอรับบริการที่โรงพยาบาลเอกชนก็ต้องการความสะดวกสบาย ยอมที่จะจ่ายส่วนเกินเพื่อซื้อความสะดวกสบาย แต่ก็ขอให้คิดในระดับที่มีความเป็นธรรม ทุกคนทําธุรกิจแล้วต้องมี กําไรพอสมควร ซึ่งหากราคาสมเหตุผลผู้รับบริการก็คงยินดีที่จะมาจ่ายอยู่แล้ว”นายอนุทินกล่าว
อย่างไรก็ตาม ต้องยอมรับว่าโรงพยาบาลเอกชนเป็นการประกอบธุรกิจอย่างหนึ่ง ที่ต้องมีผลกําไรเพื่อให้โรงพยาบาลเปิดดําเนินการได้ แต่ผู้บริโภคมีอํานาจในการตัดสินใจ ที่จะเลือกใช้บริการ ขอให้ผู้บริโภค เลือกใช้บริการในโรงพยาบาลที่มีมาตรฐาน ในราคาที่เราพึงพอใจ โดยสามารถสืบราคา เปรียบเทียบอัตราค่าบริการ ก่อนเข้ารับบริการ เพราะผู้รับบริการคือผู้ซื้อ ตลาดนี้เป็นตลาดของผู้ซื้อ ต้องช็อปก่อนแล้วหาระดับที่ดีที่สุดค่อยไปขอรับบริการ ทั้งนี้ ขอเวลาศึกษารายละเอียด โดยจะได้เชิญกรมสนับสนุนบริการสุขภาพ ที่ดูแลโรงพยาบาลเอกชนรวมทั้งหน่วยงานที่เกี่ยวข้องมาหารือ เพื่อประโยชน์ของประชาชน
********************************* 21 สิงหาคม 2562
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมลงนาม MOU การกำกับดูแลการโฆษณาอาหาร ยา และผลิตภัณฑ์สุขภาพที่ผิดกฎหมายฯ
วันพุธที่ 27 กุมภาพันธ์ 2562
รองปลัดกระทรวงดิจิทัลฯ ร่วมลงนาม MOU การกํากับดูแลการโฆษณาอาหาร ยา และผลิตภัณฑ์สุขภาพที่ผิดกฎหมายฯ
รองปลัดกระทรวงดิจิทัลฯ
รองปลัดกระทรวงดิจิทัลฯ ร่วมลงนาม MOU การกํากับดูแลการโฆษณาอาหาร ยา และผลิตภัณฑ์สุขภาพที่ผิดกฎหมาย หรือมีลักษณะเป็นการเอาเปรียบผู้บริโภคในกิจการกระจายเสียง กิจการโทรทัศน์และกิจการโทรคมนาคม
น.อ. สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) ร่วมลงนามความร่วมมือ (MOU) การกํากับดูแลการโฆษณาอาหาร ยา และผลิตภัณฑ์สุขภาพที่ผิดกฎหมาย หรือมีลักษณะเป็นการเอาเปรียบผู้บริโภคในกิจการกระจายเสียง กิจการโทรทัศน์และกิจการโทรคมนาคม ระหว่างกระทรวงดิจิทัลเพื่อเศรษฐกิจและสังคม สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) กระทรวงสาธารณสุข สํานักงานคณะกรรมการอาหารและยา สํานักงานคณะกรรมการคุ้มครองผู้บริโภค และกองบังคับการปราบปรามการกระทําความผิดเกี่ยวกับการคุ้มครองผู้บริโภค เมื่อวันที่ 26 กุมภาพันธ์ 2562 ณ สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ กรุงเทพฯ โดยมีวัตถุประสงค์เพื่อเป็นการบูรณาการงานคุ้มครองผู้บริโภคเกี่ยวกับการโฆษณาอาหาร ยา และผลิตภัณฑ์สุขภาพเชิงรุก และใช้รูปแบบการเชื่อมโยงฐานข้อมูลร่วมกันขึ้น เพื่อให้ทุกหน่วยงานได้ทําตามอํานาจหน้าที่ได้อย่างเข้มแข็ง เป็นระบบ ครอบคลุมทุกมิติ ซึ่งสามารถคุ้มครองและตอบสนองความต้องการของผู้บริโภคได้ทันเหตุการณ์ โดยมุ่งเน้นแนวทางบูรณาการบังคับให้กฎหมายอย่างมีประสิทธิภาพ
**********************
รัฐบาลไทย-ข่าวทำเนียบรัฐบาล-ถ้อยแถลงของไทยต่อการประชุมสุดยอดผู้นำเกาหลีครั้งที่ ๓ เมื่อวันที่ ๒๗ เมษายน ๒๕๖๑
วันจันทร์ที่ 30 เมษายน 2561
ถ้อยแถลงของไทยต่อการประชุมสุดยอดผู้นําเกาหลีครั้งที่ ๓ เมื่อวันที่ ๒๗ เมษายน ๒๕๖๑
ถ้อยแถลงของไทยต่อการประชุมสุดยอดผู้นําเกาหลีครั้งที่ ๓ เมื่อวันที่ ๒๗ เมษายน ๒๕๖๑
ไทยยินดีต่อการพบหารือระหว่างนายมุน แช-อิน ประธานาธิบดีสาธารณรัฐเกาหลี (เกาหลีใต้) กับนายคิม จอง อุน ผู้นําสาธารณรัฐประชาธิปไตยประชาชนเกาหลี (เกาหลีเหนือ) เมื่อวันที่ ๒๗ เมษายน ๒๕๖๑ ซึ่งเป็นการหารือระดับผู้นําของสองเกาหลีเป็นครั้งแรกในรอบ ๑๑ ปี การประชุม ครั้งประวัติศาสตร์นี้แสดงให้เห็นถึงความมุ่งมั่นร่วมกันอย่างต่อเนื่องและความพยายามของทุกฝ่าย โดยเฉพาะเกาหลีใต้และเกาหลีเหนือ เพื่อนําไปสู่การแก้ไขปัญหาบนคาบสมุทรเกาหลีอย่างสันติ
ไทยหวังว่า ผลของการประชุมระดับผู้นําดังกล่าว และความพยายามที่จะดําเนินต่อไปโดยเฉพาะการประชุมที่จะเกิดขึ้นในอนาคตอันใกล้ระหว่างประธานาธิบดีสหรัฐอเมริกากับผู้นําเกาหลีเหนือ จะนําไปสู่การปราศจากอาวุธนิวเคลียร์บนคาบสมุทรเกาหลีในที่สุด ซึ่งจะช่วยเสริมสร้างสันติภาพและเสถียรภาพรวมทั้งบรรยากาศของความร่วมมือกันในภูมิภาคเป็นอย่างยิ่ง เพื่อประโยชน์ของประชาชนเกาหลีและภูมิภาคโดยรวม ไทยพร้อมให้การสนับสนุนเพื่อให้บรรลุเป้าหมายร่วมกันดังกล่าว
รัฐบาลไทย-ข่าวทำเนียบรัฐบาล-รายได้จากรัฐวิสาหกิจในช่วง 11 เดือนของปีงบประมาณ 2561 สูงกว่าเป้าหมาย 19%
วันอังคารที่ 11 กันยายน 2561
รายได้จากรัฐวิสาหกิจในช่วง 11 เดือนของปีงบประมาณ 2561 สูงกว่าเป้าหมาย 19%
ในช่วง 11 เดือนของปีงบประมาณ 2561 (ต.ค.2560 – ส.ค.2561) สคร. สามารถจัดเก็บเงินนําส่งรายได้แผ่นดิน จํานวน 150,458 ล้านบาท ซึ่งสูงกว่าเป้าหมายการจัดเก็บรายได้แผ่นดินสะสม จํานวน 24,168 ล้านบาท หรือคิดเป็นร้อยละ 19 ของเป้าหมายรายได้แผ่นดินสะสม
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในช่วง 11 เดือนของปีงบประมาณ 2561 (เดือนตุลาคม 2560 – เดือนสิงหาคม 2561) สคร. สามารถจัดเก็บเงินนําส่งรายได้แผ่นดิน จํานวน 150,458 ล้านบาท ซึ่งสูงกว่าเป้าหมายการจัดเก็บรายได้แผ่นดินสะสม จํานวน 24,168 ล้านบาท หรือคิดเป็นร้อยละ 19 ของเป้าหมายรายได้แผ่นดินสะสม โดยในเดือนสิงหาคม 2561 สคร. จัดเก็บรายได้แผ่นดินได้ จํานวน 4,140 ล้านบาท
รายได้นําส่งสะสม (ต.ค. 60 – ส.ค. 61)
เป้าหมาย  126,291
จัดเก็บรายได้จริง  150,458
ร้อยละของเป้าหมาย (%)  119
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเสริมว่า รัฐวิสาหกิจที่นําส่งรายได้สะสมสูงสุด 5 ลําดับแรก ได้แก่ สํานักงานสลากกินแบ่งรัฐบาล การไฟฟ้าฝ่ายผลิตแห่งประเทศไทย บริษัท ปตท. จํากัด (มหาชน) ธนาคารออมสิน และการไฟฟ้าส่วนภูมิภาค ซึ่งคิดเป็นร้อยละ 69 ของการนําส่งรายได้สะสมทั้งหมด โดยการจัดเก็บรายได้ที่สูงกว่าเป้าหมายมีสาเหตุหลักจากรัฐวิสาหกิจมีผลประกอบการในภาพรวมที่ดีขึ้น
รัฐวิสาหกิจที่นําส่งเงินรายได้แผ่นดินสะสมสูงสุด 5 อันดับแรก ในช่วง 11 เดือนของปีงบประมาณ 2561 (ต.ค. 60 – ส.ค. 61)
รัฐวิสาหกิจ  รายได้นําส่งจริงสะสม (ล้านบาท)
1) สํานักงานสลากกินแบ่งรัฐบาล  36,560
2) การไฟฟ้าฝ่ายผลิตแห่งประเทศไทย  20,784
3) บริษัท ปตท. จํากัด (มหาชน)  17,519
4) ธนาคารออมสิน  17,309
5) การไฟฟ้าส่วนภูมิภาค  11,793
อื่นๆ   46,493
รวมทั้งหมด  150,458
นายประภาศ คงเอียด ผู้อํานวยการ สคร. กล่าวสรุปว่า ในปีงบประมาณ 2561 คาดว่า การจัดเก็บรายได้แผ่นดินของรัฐวิสาหกิจทั้งปีจะสูงกว่าเป้าหมายที่มีจํานวน 137,000 ล้านบาท กว่า 20,000 ล้านบาท ซึ่งถือเป็นส่วนสําคัญที่ทําให้รายได้ของรัฐบาลเป็นไปตามเป้าหมายที่วางไว้